**С Ъ О Б Щ Е Н И Е**

Във връзка с внесено в РИОСВ – Враца от инвестиционно предложение (ИП) за: „Изграждане на ФЕЦ с номинална изходна мощност до 1 МW и външно електрическо захранване за ФЕЦ на външен електропровод част от ВЕЛ „Урожоай“ 20 кV, п-ст „Букьовци“, извод „Урожай“ 20 кV“, разположена в УПИ I-1055, кв. 55, ул. „Вежен“ № 1, гр. Мизия, общ. Мизия, обл. Враца, с възложител „Ека Ем Енерджи“ ООД, гр. София, на основание чл. 5, ал. 2 от *Наредбата за ОВОС*, РИОСВ- Враца уведомява за следното:

***І. По отношение на изискванията на глава шеста, раздел трети на Закона за опазване на околната среда (ЗООС):***

Съгласно представената информация ИП e ново и предвижда изграждане на фотоволтаична централа (ФВЦ) само за продажба на ел.енергия, разположена на терен в урегулиран поземлен имот УПИ I-1055, кв. 55, ул. „Вежен“ №1, гр. Мизия, общ. Мизия, обл. Враца. Имотът е собственост на възложителя. Проектът включва:

*Обект 1*: „Фотоволтаична електрическа централа с номинална изходна мощност до 1 МW само за продажба разположена върху прилежащ терен с местонахождение УПИ I-1055, кв. 55, ул. „Вежен“ №1, гр. Мизия, общ. Мизия, обл. Враца.

Проектът за ФВЦ е разработен с 1833 бр. монокристални фотоволтаични модули с пикова мощност 545 Wp. Предвижда се общата пикова инсталирана мощност да е 998.985kWp. Ще се монтират 10 броя инвертори. Инстлацаията ще се монтира наземно с ориентация юг 250.

ФВЦ ще се захранва с нов кабел 20 kV от нов стоманорешетъчен стълб, част ВЕЛ 20 kV „Урожай“ и нов БКТП 20/0.4 kV 1х1250 20 Kvа за присъединяване с номинална изходна мощност до 1 MW.

*Обект 2:* „Външно електрозахранване за фотоволтаична централа – само за продажба в УПИ I-1055, кв. 55, ул. „Вежен“ №1, гр. Мизия, общ. Мизия, обл. Враца.

*Подобект:* Проектиране на отклонение на въздушен електропровод 20 кV частот ВЕЛ „Урожоай“ 20 кV, п-ст „Букьовци“, извод „Урожай“ 20 Кv, с местонахождение УПИ I-1055, кв. 55, ул. „Вежен“ №1, гр. Мизия, общ. Мизия, обл. Враца.

По време на дейността не се предвижда контакт с води. При реализацията и експлоатацията на обекта не се образуват отпадъчни газове.

На площадката на обекта не се очаква да бъдат налични опасни химични вещества.

Инвестиционно предложение попада в обхвата т. 3, буква „а“, от Приложение № 2 на ЗООС - промишлени инсталации за производство на електроенергия, пара и топла вода (невключени в Приложение №1). В тази връзка съгласно чл. 93, ал. 1, т. 1 от ЗООС инвестиционното предложение **подлежи на процедура по преценяване на необходимостта от извършването на оценка на въздействието върху околната среда**.

Компетентен орган за произнасяне с решение е директорът на РИОСВ – Враца, в съответствие с чл. 93, ал. 3 от ЗООС.

**ІІ. По отношение на изискванията на чл.31 от Закона за биологичното разнообразие:**

След направената проверка за местоположението, се установи, че ИП **не засяга** защитени територии по смисъла на *Закона за защитените територии* (ЗЗТ) и **не попада** в обхвата на защитени зони съгласно *Закона за биологичното разнообразие* (ЗБР). Най-близо разположената защитена зона, на 650 м, е BG0000508 "Река Скът" за опазване на природните местообитания и на дивата флора и фауна, обявена със Заповед № РД-49/ 17.01.2024 г. на министъра на околната среда и водите (обн. в Държавен вестник, бр. 10 от 0202.2024г.).

Инвестиционното предложение **попада** под разпоредбите на чл. 2, ал. 1, т. 1 от *Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (*Наредбата за ОС)*, поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от *Закона за биологичното разнообразие*.

Копие от писмото е изпратено до община Мизия.

 /отговорено от РИОСВ-Враца на 16.10.2024 г./